Foto: AFP «Real» klubi «Liverpul» hujumchisi Sado Mane xizmatiga qiziqish bildirmoqda. Marca xabariga ko‘ra, senegallik futbolchi transferini bosh murabbiyi Zinedin Zidan talab qilmoqda. «Liverpul» o‘z yetakchisini qo‘yib yuborishga rozi, biroq, kamida 180 million yevroga. «Real» bu qiymatni to‘lashga tayyor emas va 65 million yevro bilan yarimhimoyachi Iskoni taklif qilmoqda. 27 yoshli Mane 2016 yildan beri «Liverpul» sharafini himoya qiladi. O‘tgan mavsumda u barcha musobaqalarda 50ta o‘yinda maydonga tushib, 26ta gol urgan va 5ta golga hammualliflik qilgan.